**Datum:** Rijeka,6. rujna 2023.

**Kolegij:** Proces primaljske njege

**Voditelj:** Doc. dr. sc. Deana Švaljug

**e-mail voditelja:** iva.keglevic@uniri.hr

**Katedra:** Katedra za primaljstvo

**Studij:** Preddiplomski sveučilišni studiji - Primaljstvo redovni

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij Proces primaljske njege je obvezni kolegij na prvoj godini Preddiplomskog  studija primaljstva. Sastoji se od 20 sati predavanja i 30 sati vježbi, ukupno 50 sati.  ECTS koeficijent opterećenja studenata iznosi 4.  Kolegij se izvodi u :  Fakultet zdravstvenih studija u Rijeci ( FZS )  Klinika za ginekologiju i porodništvo, KBC-a Rijeka  Nastavni zavod za javno zdravstvo ( HZZJZ ), 5.kat  Klinika za otorinolaringologiju, KBC Rijeka ( ORL )  **Cilj kolegija** je usvajanje pristupa po pravilima Procesa zdravstvene njege koji obuhvaća  individualizirani pristup, uvažavanje bio psihosocijalnog jedinstva pojedinca. Cilj je  kritičko razumijevanje i analiziranje teorijskih postavki procesa zdravstvene njege te  osposobljavanje studenata za samostalno prikupljanje podataka, analiziranje, postavljanje  primaljske dijagnoze i vrednovanje individualiziranih zahtjeva za zdravstvenom njegom,  te kritičko planiranje i izvođenje zdravstvene njege. Također je cilj sintetiziranje i  vrednovanje provedene zdravstvene njege i evaluacija iste.  **Nakon položenog ispita student će biti osposobljen :**  - Provesti anamnezu pacijentica  - Ispunjavati skale i upitnike  - Prepoznati problem, uzrok te formirati primaljsku dijagnozu  - Formirati planove zdravstvene njege  - Uspostaviti odnos povjerenja sa pacijenticom kroz kvalitetnu komunikaciju  - Formirati primaljske intervencije  - Formirati cilj primaljske skrbi  - Formirati primaljsko otpusno pismo |

**Popis obvezne ispitne literature:**

|  |
| --- |
| 1. Fučkar, G. Sestrinske dijagnoze. HUSE, Zagreb  2. Hugh P. Mckenna, Majda Pajnkihar, Fiona A. Murphy, Osnove modela, teorije i  prakse zdravstvene njege. Osijek, 2020.  3. NANDA International, Inc, Sestrinske dijagnoze Definicije i kvalifikacija.  Naklada Slap, 2018 - 2020 |

**Popis dopunske literature:**

|  |
| --- |
| 1. Fučkar, G. Proces zdravstvene njege. Zagreb : Medicinski fakultet, 1995. HKMS, 2. Standardni operativni postupci u zdravstvenoj njezi, Zagreb; 2022. |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P 1 Zdravstvena njega:** Definicija njege bolesnika. Teorije i definicije zdravstvene njege – F. Nightingale, E. Wiedenbach, D.E.Johnson, A. Maslow, N Roper, D.E. Orem, ANA, R. Rubin, R. Mercer, E. J. Iehrman, J. Ball Filozofija primaljske skrbi ICM model Odnos njege bolesnika i zdravstvene njege. Komplementarni odnos zdravstvene njege i medicine. Zaključak o definicijama zdravstvene njege.  *Ishodi učenja :*  - Objasniti osnovnu djelatnost primalje, njenu ulogu u sustavu zdravstvene zaštite i zavisnost specifičnih sadržaja rada o situacijskim činiteljima  - Objasniti i potkrijepiti primjerima različite razine samostalnosti primalje te odnos između samostalnosti, izoliranosti i suradnje  – Objasniti osposobljenost i ovlaštenja prvostupnika primaljstva i analizirati s aspekta primaljske prakse  - Objasniti i kritički analizirati tumačenje zdravstvene njege kao osnovne djelatnosti primalje  - Objasniti i potkrijepiti primjerima definicije zdravstvene njege različitih autora te komentirati mogućnost njihove primjene u praksi  - Usporediti i razlikovati njegu bolesnika i zdravstvenu njegu  - Objasniti i ilustrirati primjerima odnos između zdravstvene njege i medicine  **P 2 Modeli organizacije :** Funkcionalni model; opis modela, prednosti i nedostaci. Timski model; opis modela, prednosti i nedostaci. Primarni model : opis modela, prednosti i nedostaci. Usporedba funkcionalnog, timskog i primarnog modela.  *Ishodi učenja :*  - Imenovati osnovne modele organizacije i obilježja po kojima se razlikuju  - Opisati i objasniti funkcionalni model s obzirom na obrazovanje osoblja, hijerarhijsku strukturu i načela rada; objasniti prednosti i manjkavosti  - Opisati i objasniti timski model s obzirom na obrazovanost osoblja, hijerarhijsku strukturu i načela rada; objasniti prednosti i manjkavosti  - Opisati i objasniti primarni model s obzirom na obrazovanje osoblja, hijerarhijsku strukturu i načela rada; objasniti prednosti i manjkavosti  - Usporediti osnovne modele organizacije s posebnim osvrtom na kakvoću zdravstvene njege i mogućnosti primjene procesa zdravstvene njege  **P 3 Proces zdravstvene njege :**  Definicija s obzirom na faze – Utvrđivanje potreba za zdravstvenom njegom; Planiranje  zdravstvene njege; Provođenje zdravstvene njege; Evaluacija u procesu zdravstvene  njege; Odnos između pojedinih faza zdravstvene njege  *Ishodi učenja :*  - Objasniti osnovne faze i korake u procesu zdravstvene njege te njihov međusobni odnos  - Objasniti i analizirati s aspekta primaljske / sestrinske prakse slijedeća načela –  usmjerenost na pacijenta – pacijent – subjekt u procesu zdravstvene njege; cjelovitost  ( holistički pristup ) u procesu zdravstvene njege  **P4 Proces zdravstvene njege :**  Osobine procesa zdravstvene njege – Sustavnost u procesu zdravstvene njege,  Dinamičnost u procesu zdravstvene njege, Fleksibilnost u procesu zdravstvene njege  Načela procesa zdravstvene njege – Usmjerenost na pacijenta, Pacijent kao subjekt u  procesu zdravstvene njege, Cjelovitost pristupa pacijentu u procesu zdravstvene njege  *Ishodi učenja :*  - Objasniti proces zdravstvene njege s aspekta osnovnih načela odlučivanja u  zdravstvenoj njezi, pojasniti primjerima iz života i zdravstvene njege način razmišljanja i  odlučivanja sadržan u procesu  - Analizirati primaljsku i sestrinsku praksu s aspekta različitih načina odlučivanja u  zdravstvenoj njezi  - Objasniti proces zdravstvene njege s aspekta osobina – sustavnost, dinamičnost,  Fleksibilnost  **P 5 Utvrđivanje potreba za zdravstvenom njegom :**  Prikupljanje podataka – Izvori podataka, Tehnike prikupljanja podataka, Vrste podataka,  Sadržaj prikupljenih podataka, Pomagala pri prikupljanju podataka  Analiza prikupljenih podataka – Revizija podataka, Interpretacija podataka, Validacija  zaključaka, Moguće pogreške pri analize podataka  *Ishodi učenja :*  - Objasniti prvu fazu procesa zdravstvene njege – utvrđivanje potreba i njen odnos s  drugima fazama  - Objasniti potrebu prikupljanja podataka iz različitih izvora  - Objasniti intervju u procesu zdravstvene njege, njegove faze i činitelja koji utječu na  kakvoću, kritički analizirati intervju  - Objasniti promatranje pacijenta kao tehniku prikupljanja podataka  - Objasniti podatke s aspekta formalnih osobina – subjektivno objektivno, činjenice  Interpretacije  - Objasniti i potkrijepiti primjerima postupke pri analizi podataka te moguće izvore  pogrešaka  **P6 Utvrđivanje potreba za zdravstvenom njegom :**  Dijagnoza u procesu zdravstvene njege – Povijesni pregled, Definiranje dijagnoze,  Dijelovi i sadržaj dijagnoza, Formuliranje dijagnoza u procesu zdravstvene njege,  Usporedba medicinskih dijagnoza i dijagnoza u procesu zdravstvene njege  *Ishodi učenja :*  - Objasniti sadržaj podataka u procesu zdravstvene njege te ga analizirati s aspekta  definicija zdravstvene njege i odnosa s medicinskom anamnezom i statusom  - Opisati pomagala za prikupljanje i dokumentiranje podataka ( obrasci, upitnici, skale ),  objasniti svrhu i kritički ih analizirati  - Objasniti dijagnoze u procesu zdravstvene njege, njihovu svrhu, dijelove ( PES ). Vrste  i sadržaj te način formuliranja, objasniti i potkrijepiti primjerima odnos između  medicinskih dijagnoza i dijagnoza u procesu zdravstvene njege  **P 7 Planiranje zdravstvene njege :**  Utvrđivanje prioriteta u procesu zdravstvene njege – Pacijentova percepcija važnosti i  težine problema; Hijerarhija osnovnih ljudskih potreba; Mogućnosti rješavanja problema  *Ishodi učenja :*  - Objasniti utvrđivanje prioriteta u procesu zdravstvene njege po slijedećim kriterijima :  percepcije pacijentica, Maslowljeve hijerarhije motiva i činitelja zatečene situacije  nastanka problema kod pacijentice  **P 8 Planovi zdravstvene njege :**  Definiranje ciljeva u procesu zdravstvene njege, Intervencija :  Formuliranje ciljeva; Osobine ciljeva  Planiranje intervencija – Vrste intervencija, Osobine ciljeva, Postupak pri odabiru  intervencija, Dijelovi opisa intervencija  Plan zdravstvene njege – Preporuke za izradu plana zdravstvene njege, Vrste planova  zdravstvene njege, Svrha planova zdravstvene njege  *Ishodi učenja :*  - Objasniti drugu fazu procesa – planiranje zdravstvene njege i njen odnos s drugim  fazama  - Objasniti ciljeve u procesu zdravstvene njege, njihov sadržaj, osobine i način  formuliranja  - Objasniti i potkrijepiti primjerima vrste i osobine intervencija u procesu zdravstvene  njege, postupak pri njihovom odabiru i načinu formuliranja  - Objasniti planove zdravstvene njege i njihovu svrhu, navesti vrste planova i njihove  osobine, kritički analizirati planove  **P 9 Provođenje zdravstvene njege :**  Validacija plana zdravstvene njege  Analiza uvjeta za provođenje zdravstvene njege  Realizacija – Kontinuirana procjena pacijentovog stanja, Kritička primjena plana  zdravstvene njege, Ovlaštenost za promjenu plana zdravstvene njege, Nadzor nad  provođenjem, Neformalna edukacija pacijenata  *Ishodi učenja :*  - Objasniti svrhu i načine validacije planova zdravstvene njege  - Objasniti analizu uvjeta neposredno prije provođenja zdravstvene njege  - Objasniti realizaciju planova zdravstvene njege s aspekta kreativnosti, kritičnosti,  kontrole, neformalne edukacije, trajne evaluacije i primjene etičkih načela  **P 10 Evaluacija u procesu zdravstvene njege :**  Evaluacija cilja – Dijelovi evaluacijskih tvrdnji, Evaluacija složenih ciljeva  Evaluacija plana zdravstvene njege, Otpusno pismo i otpust bolesnice  *Ishodi učenja :*  - Objasniti svrhu i način trajne i završne evaluacije ciljeva te opisati dijelove  evaluacijskih tvrdnji  - Analizirati evaluaciju ciljeva s posebnim osvrtom na povezanost s ostalim fazama  procesa zdravstvene njege  - Objasniti svrhu i način evaluacije složenih ciljeva  - Objasniti postupke i svrhu evaluacije cjelokupnog plana zdravstvene njege  - Objasniti važnost primaljskog otpusnog pisma |

# Popis seminara s pojašnjenjem:

|  |
| --- |
| **1. Intervju u svakodnevnom radu primalje**  - Objasniti važnost intervjua u procesu rada primalje  - Kritički analizirati intervju  - Objasniti pozitivne i negativne činitelje koji mogu utjecati na kakvoću intervjua  - Napisati primjer intervjua primalje i pacijentice  **2. Primaljska anamneza**  - Objasniti načine prikupljanja podataka  - Objasniti važnost primaljske anamneze  - Navesti moguće komplikacije u prikupljanju podataka  - Napisati primjer primaljske anamneze  **3. Primaljski rad u medicinskom timu**  - Objasniti položaj primalje u timu  - Objasniti važnost tima u svakodnevnom radu  - Navesti moguću problematiku timskog rada i poboljšanja istog  **4. Rješavanje problema Neupućenosti kod trudnica**  - Objasniti problematiku Neupućenosti kod trudnica  - Objasniti tehnike edukacije sa osvrtom na one koje primalja može koristiti  - Napisati intervencije uz pomoć kojih primalja rješava problem Neupućenosti  **5. Rješavanje problema Neupućenosti kod puerpera**  - Objasniti problematiku Neupućenosti u puerperiju  - Objasniti tehnike edukacije sa osvrtom na one koje primalja može koristiti  - Napisati intervencije uz pomoć kojih primalja rješava problem Neupućenosti kod  Puerpera  **6. Proces primaljske njege u Republici Hrvatskoj**  - Opisati Proces primaljske njege u rađaoni  - Opisati Proces primaljske njege na odjelima rodilišta  - Opisati Proces primaljske njege na odjelima ginekologije  **7. Primaljsko otpusno pismo**  - Navesti dijelove otpusnog pisma  - Navesti pozitivni značaj primaljskog otpusnog pisma  - Navesti eventualne komplikacije u pisanju otpusnog pisma  - Napisati primjer primaljskog otpusnog pisma   * *Seminarski rad se piše u timu, 2 ili 3 studenta zajedno. Potrebno je korištenje hrvatske i strane literature. Upute o načinu pisanja, studenti će dobiti na 1. satu predavanja, kao i rok predaje istog.* |

# Popis vježbi s pojašnjenjem:

|  |
| --- |
| Vježbe iz kolegija Proces primaljske njege se izvode u KBC – u Rijeka na Klinici za  ginekologiju i porodništvo uz mentore. Studenti će praktično primijeniti teorijsko znanje  stečeno na predavanjima, zato je nužno prije vježbi uspješno položiti kolokvij. **Studenti su podijeljeni u 4 grupe ( A, B, C, D )** Tijekom obavljanja vježbi studenti dobivaju pacijentice o Kojima se skrbe tijekom boravka na odjelimai evidentiraju u primaljsku dokumentaciju.**Formulare potrebne za rad na vježbama će dobiti na uvodnom satu predavanja te će im biti i objašnjeni. Ispunjeni obrasci tvorit će Portofolio koji mentori ocjenjuju na kraju odrađenih vježbi. Tijekom vježbi mentori također ocjenjuju i aktivnost studenta, komunikaciju i rad u timu. Vježbe su obavezne.** |

**Obveze studenata:**

|  |
| --- |
| Studenti su obavezni redovito pohađati i aktivno sudjelovati u svim oblicima nastave. Evidencija će se obavljati na svakom satu uz potpisnu listu. Student ne može izaći na ispit ukoliko nije obavio vježbe i ispunio Portofolio. Obrasce koji ispunjeni tvore Portofolio studenti će dobiti u papirnatom i elektronskom obliku na uvodnom satu, ali će isti biti i na platformi Merlin |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ECTS bodovni sustav ocjenjivanja:  Ocjenjivanje studenata provodi se prema važećem Pravilniku o studijima Sveucilišta u Rijeci, odnosno Odluci o izmjenama i dopunama Pravilniku o studijima Sveucilišta u Rijeci te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018. prema kojoj studenti na pojedinom predmetu od 100% ocjenskih bodova tijekom nastave mogu ostvariti najviše 50% ocjenskih bodova, dok se preostalih 50% ocjenskih bodova ostvaruje na završnom ispitu.  Od maksimalnih 50% ocjenskih bodova koje je moguće ostvariti tijekom nastave, student mora ostvariti minimalno 25% ocjenskih bodova da bi pristupio završnom ispitu, pod uvjetom da je pozitivno ocijenjen po svim elementima ocjenjivanja kroz nastavu. Student koji je ostvario manje od 25% ocjenskih bodova (F ocjenska kategorija) nema pravo izlaska na završni ispit te mora ponovno upisati predmet u sljedećoj akademskoj godini. Ocjenjivanje studenata vrši se primjenom ECTS (A-F) i brojčanog sustava (5-1). Ocjenske bodove student stječe na sljedeći način: 1. Tijekom nastave student može ostvariti maksimalno 50% / minimalno 25% ocjenskih bodova, a ocjenjuje se: a) pohadanje nastave (do 5% ocjenskih bodova) b) seminarski rad (do 10% ocjenskih bodova) c) vježbe (do 20% ocjenskih bodova) d) kolokvij (do 15% ocjenskih bodova) Nazočnost na predavanjima i seminarima je obvezna, a student može izostati s 30% nastave isključivo zbog zdravstvenih razloga što opravdava liječničkom ispričnicom. Ukoliko student opravdano ili neopravdano izostane s više od 30% nastave ne može nastaviti praćenje kolegija te gubi mogućnost izlaska na završni ispit. Time je prikupio 0% ocjenskih bodova i ocijenjen je ocjenom F.  a ) Pohađanje nastave i aktivnost studenta (predavanja i seminari) boduje se na sljedeći način:   |  |  | | --- | --- | | OCJENA ( % neopravdanih izostanaka ) | % OCJENSKI BODOVI | | 5 ( 0 % ) | 5 | | 4 ( do 10 % ) | 4 | | 3 ( do 20 % ) | 3,5 | | 2 ( do 30 % ) | 2,5 | | 1 ( više od 30 % ) | 0 |   b ) Seminarski rad (do 10% ocjenskih bodova)  Student treba napisati seminarski rad i iz njega pripremiti i održati prezentaciju na osnovu čega može ostvariti maksimalno 10% ocjenskih bodova. Pojedinačno se ocjenjuje sadržaj i stil napisanog seminarskog rada te prezentacija istog, a konačna ocjena je aritmetička sredina postignutih rezultata pojedinog studenta, koja se boduje na sljedeći način:   |  |  | | --- | --- | | OCJENA | % OCJENSKI BODOVI | | 5 | 10 | | 4 | 8 | | 3 | 6 | | 2 | 4 | | 1 | 0 |   c) Vježbe (do 20% ocjenskih bodova )  Student je obvezan pohađati vježbe redovito prema izrađenom rasporedu i biti aktivno uključen u njihovo izvođenje. Izmjene u rasporedu ili zamjene vježbovnih skupina nisu dozvoljene bez suglasnosti voditelja predmeta. Izostanak s vježbi dozvoljen je isključivo zbog zdravstvenih razloga što se opravdava liječničkom ispričnicom, a nadoknada vježbi je obvezna bez obzira da li se radi o opravdanom ili neopravdanom izostanku i broju sati izostanka. Nadoknada je moguća isključivo uz prethodni dogovor s voditeljem predmeta i mentorom koji je zadužen za to radilište. Ukoliko vježbe nisu odrađene 100% planirane satnice student će biti ocijenjen ocjenom nedovoljan (1) i gubi mogućnost izlaska na završni ispit do odrade vježbi u cijelosti.  Vježbe se izvode u kabinetu i Klinici pod vodstvom mentora koji prati i ocjenjuje svakog studenta pojedinačno. S obzirom da je u izvođenje vježbi uključeno više mentora, svaki mentor pojedinačno ocjenjuje za svoj dio mentoriranja, temeljem kojih će se zaključiti konačna ocjena iz vježbi.  Elementi koji se ocjenjuju su rad u timu, inicijativa i interes, pravodobnost i redovitost dolaženje na vježbe te teorijska priprema i učenje tijekom vježbi, Portofolio, a konačna ocjena iz vježbi je aritmetička sredina postignutih rezultata pojedinog studenta. Ocjenu iz vježbi potvrđuje voditelj predmeta na prijedlog mentora, a koja se boduje na sljedeći način:   |  |  | | --- | --- | | OCJENA | % OCJENSKI BODOVI | | 5 | 20 | | 4 | 16 | | 3 | 14 | | 2 | 10 | | 1 | 0 |   d) Kolokvij (do 15% ocjenskih bodova)  Tijekom nastave student će pristupiti pismenoj provjeri znanja kroz kolokvij na osnovi čega može ostvariti maksimalno 15% ocjenskih bodova. Student na istom mora biti pozitivno ocijenjen pri čemu je prolaznost 50% uspješno riješenih ispitnih zadataka s minimalno 7,5% ocjenskih bodova. Negativno ocijenjen student ima priliku za još jedan popravni kolokvij te ukoliko na njemu zadovolji, ocjena može biti jedino dovoljan (2) i ostvariti najviše 7,5% ocjenskih bodova. Postignuti rezultati pojedinog studenta boduju se na sljedeći način:   |  |  | | --- | --- | | OCJENA | % OCJENSKI BODOVI | | 5 | 15 | | 4 | 12 | | 3 | 10,5 | | 2 | 7,5 | | 1 | 0 |   2. Na završnom ispitu student može ostvariti maksimalno 50% / minimalno 25% ocjenskih  bodova, a ocjenjuje se:  a) pismeni ispit (do 30% ocjenskih bodova)  b) usmeni ispit (do 20% ocjenskih bodova)  a) Pismeni ispit (do 30% ocjenskih bodova)  Student će pristupiti provjeri znanja kroz pismeni ispit na osnovi čega može ostvariti maksimalno30% ocjenskih bodova. Prolaznost na istom je 50% uspješno riješenih ispitnih zadataka s minimalno 15% ocjenskih bodova što je uvjet za izlaznost na usmeni ispit. Negativno ocijenjen student na pismenom ispitu ne može pristupiti usmenoj provjeri znanja do god ne bude pozitivno ocijenjen, odnosno do god ne ostvari najmanje 15% ocjenskih bodova. Postignuti rezultati pojedinog studenta boduju se na slijedeći način:   |  |  | | --- | --- | | OCJENA | % OCJENSKI BODOVI | | 5 | 30 | | 4 | 24 | | 3 | 21 | | 2 | 15 | | 1 | 0 |   b) Usmeni ispit (do 20% ocjenskih bodova)  Student će pristupiti usmenoj provjeri znanja na osnovi čega može ostvariti maksimalno 20%ocjenskih bodova. Student mora biti pozitivno ocijenjen i ostvariti minimalno 10% ocjenskih bodova za prolaznost na usmenom ispitu, a postignuti rezultati pojedinog studenta boduju se na slijedeći način:   |  |  | | --- | --- | | OCJENA | % OCJENSKI BODOVI | | 5 | 20 | | 4 | 16 | | 3 | 14 | | 2 | 10 | | 1 | 0 |   Konačna ocjena je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju :  A = 90 - 100% ocjenskih bodova  B = 75 - 89,9%  C = 60 - 74,9%  D = 50 - 59,9%  F = 0 - 49,9%  Ocjene u ECTS sustavu prevode se u brojčani sustav na sljedeći način:  A = izvrstan (5)  B = vrlo dobar (4)  C = dobar (3)  D = dovoljan (2)  F = nedovoljan (1) |

**Mogućnost izvođenja nastave na stranom jeziku:**

|  |
| --- |
| Nije predviđeno |

**Ostale napomene (vezane uz kolegij) važne za studente:**

|  |
| --- |
| Dodatne informacije o Kolegiju studenti imaju na platformi Merlinu. Student treba prijaviti ispit putem ISVU - a najkasnije dva dana prije ispitnog termina, a odjaviti ispit najkasnije 24h prije ispitnog termina. Bez prijave ispita putem ISVU neće biti važeći. |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 03.11.2023. | FZS / Z 1  13:00 – 15:00 |  |  | Iva Keglević,  mag.med.techn.  predavač |
| 07.11.2023. | HZZJZ  13:00 – 15:00 |  |  | Iva Keglević,  mag.med.techn.  predavač |
| 09.11.2023. | FZS  Informatička učionica  14:00 – 16:00 |  |  | Iva Keglević,  mag.med.techn.  predavač |
| 14.11.2023. | FZS / Z 1  13:00 – 16:00 |  |  | Iva Keglević,  mag.med.techn.  predavač |
| 15.11.2023. | FZS / Z 4  13:00 – 16:00 |  |  | Iva Keglević,  mag.med.techn.  predavač |
| 23.11.2023. | FZS / Z 2  11:00 – 14:00 |  |  | Iva Keglević,  mag.med.techn.  predavač |
| 29.11.2023. | FZS / Z 5  13:00 – 15:00 |  |  | Iva Keglević,  mag.med.techn.  predavač |
| 01.12.2023. | FZS / Z 1  08:00 – 11:00 |  |  | Iva Keglević,  mag.med.techn.  predavač |

**Raspored vježbi :**

|  |  |  |  |  |  |
| --- | --- | --- | --- | --- | --- |
|  |  |  |  |  | |
| **DAN** | **SATI** | **VRIJEME** | **SKUPINA** | **RADILIŠTE** | **MENTOR** |
|  |  |  |  |  |  |
| /datum/  08.01.2024 | 6h | 07.30-13.30h | A | Odjel babinjača | Jadranka Škorić |
|  | 6h | 07.30-13.30h | B | OFMM | Ksenija Šalov |
|  | 6h | 07.30-13.30h | C | Odjel ginekologije | Iva Keglević |
|  | 6h | 07.30-13.30h | D | JINJ | Teo Linić |
| /datum/  09.01.2024 | 6h | 07.30-13.30h | A | Odjel babinjača | Jadranka Škorić |
|  | 6h | 07.30-13.30h | B | OFMM | Ksenija Šalov |
|  | 6h | 07.30-13.30h | C | Odjel ginekologije | Iva Keglević |
|  | 6h | 07.30-13.30h | D | JINJ | Teo Linić |
| /datum/  10.01.2024 | 6h | 07.30-13.30h | A | Odjel babinjača | Jadranka Škorić |
|  | 6h | 07.30-13.30h | B | OFMM | Ksenija Šalov |
|  | 6h | 07.30-13.30h | C | Odjel ginekologije | Iva Keglević |
|  | 6h | 07.30-13.30h | D | JINJ | Teo Linić |
| /datum/  11.01.2024 | 6h | 07.30-13.30h | A | Odjel babinjača | Jadranka Škorić |
|  | 6h | 07.30-13.30h | B | OFMM | Ksenija Šalov |
|  | 6h | 07.30-13.30h | C | Odjel ginekologije | Iva Keglević |
|  | 6h | 07.30-13.30h | D | JINJ | Teo Linić |
| /datum/  12.01.2024 | 6h | 07.30-13.30h | A | Odjel babinjača | Jadranka Škorić |
|  | 6h | 07.30-13.30h | B | OFMM | Ksenija Šalov |
|  | 6h | 07.30-13.30h | C | Odjel ginekologije | Iva Keglević |
|  | 6h | 07.30-13.30h | D | JINJ | Teo Linić |

**\*VAŽNO: unutar planiranog termina vježbi može doći do promjene rasporeda po skupinama, kao i promjene angažiranih mentora, što je ovisno o rasporedu rada mentora na Klinici.**

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P 1 | Definicija njege bolesnika. Teorije i definicije zdravstvene njege | 2 | FZS / Z 1 |
| P 2 | Modeli organizacije | 2 | HZZJZ |
| P 3 | Proces zdravstvene njege | 2 | Informat.učio. |
| P 4  P 5 | Utvrđivanje potreba za zdravstvenom njegom  Primaljska dijagnoza | 3 | FZS / Z 1 |
| P 6  P 7 | Planiranje zdravstvene njege  Hijerarhija osnovnih ljudskih potreba | 3 | FZS / Z 4 |
| P 8 | Planovi zdravstvene njege | 3 | FZS / Z 2 |
| P 9 | Evaluacija u procesu zdravstvene njege | 2 | FZS / Z 5 |
| P 10 | Primaljsko otpusno pismo | 3 | FZS / Z 1 |
|  | **Ukupan broj sati predavanja** | 20 |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
|  | **Po izboru studenata, gore navedene teme** |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Ukupan broj sati seminara** |  |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V 1 –  V 5 | **P**rimaljska skrb hospitalizirane pacijentice :  **- Prikupljanje podataka**  **- Formiranje primaljske anamneze**  **- Ispunjavanje skala i upitnika**  **- Sastavljanje planova zdravstvene njege**  **( minimum 2 za svaku pacijenticu )**  **- Napisati SOAPIE ( za svaku pac. 1 )**  **- Napisati Primaljsko otpusno pismo**  **- Demonstracija primaljske dokumentacije u**  **IBIS - a** |  | **KBC Rijeka**  **Klinika za ginekologiju i porodništvo** |
|  | **Ukupan broj sati vježbi** | 30 |  |

|  |  |
| --- | --- |
|  | **ISPITNI TERMINI (završni ispit)** |
| 1. | 26.01.2024. |
| 2. | 29.02.2024. |
| 3. | 03.07.2024. |
| 4. | 05.09.2024. |